| Medaljeoversikt |
| --- |
| Konkurrerte for Tysklands flagg Tyskland |
|  i langrenn: |
| Langrenn U23-VM |
| Sølv | 2013 Liberec | Sprint klassisk |

**Sandra Ringwald** (født 27. september 1990) er en tysk tidligere langrennsløper som representerte ST Schonach-Rohrhardsberg. Hun har sølv i sprint fra U23-VM i 2013 som fremste internasjonale meritt, og er flere ganger tysk mester som junior.

Karriere
--------

Ringwald deltok i det tyske mesterskapet i 2006, der hun kom på 16.-plass i 16-årsklassen på 5 km klassisk. Hun kom også på 4.-plass på stafetten i samme klasse. Hun deltok i sitt første Alpen Cup-renn i januar 2007, der hun ble slått ut i sprintkvalifiseringen. Hun deltok også ved European Youth Olympic Festival i 2007, men endte der på 34.-plass på 5 km klassisk og 57.-plass på 7,5 km fristil. Ved det tyske mesterskapet i 2008 kom hun på 3.-plass på 5 km i 17-årsklassen. Hun kom også på 3.-plass i juniorklassen på sprinten, og hun vant 10 km. Stafetten var felles for junior og senior, her kom hun på 5.-plass sammen med Jessica Müller og Sarah Waidelich. Hun deltok i tre Alpen Cup-renn i starten av 2008, med en 21.-plass i St. Jakob im Rosental som beste resultat. 

Hun deltok i ni Alpen Cup-renn vinteren 2008-09, og fikk bl.a. en 8.-plass i sprint i Schilpario. Hun ble også tatt ut til å delta i junior-VM på ski 2009 i Praz de Lys Sommand. Der deltok hun i sprinten, og endte på 26.-plass. Ved det tyske mesterskapet 2009 vant hun sprinten i juniorklassen (19 år). På lagsprinten stilte hun i seniorklassen sammen Jessica Müller, og disse kom på 3.-plass. 

Ved det tyske mesterskapet 2010 kom hun på 5.-plass på sprinten, der junior og senior var slått sammen, med til sammen 8 deltakere. Hun kom på 5.-plass på 5 km klassisk i juniorklassen, og 1.-plass på 10 km jaktstart. På 3 x 5 km stafett stilte hun i seniorklassen, sammen Anja Gruber og Jessica Müller, og endte på 3.-plass. I slutten januar 2010 deltok hun ved junior-VM på ski 2010, der hun fikk 14.-plass på sprinten som beste individuelle resultat. Hun kom på 65.-plass på 5 km klassisk og 33.-plass på jaktstarten, og Tyskland kom på 6.-plass på stafetten. 

Den 4. desember 2010 debuterte Ringwald i verdenscupen i langrenn under sprinten i Düsseldorf hvor hun endte på en 45.-plass.

I Alpen Cup 2010-11 vant hun et sprintrenn og en 16,5 km fellesstart i Ramsau/Dachstein i mars, og hun fikk også en 2.-plass på 10 km klassisk i Forni di Sopra. Ved det tyske mesterskapet i januar 2011 kom hun på 2.-plass på 5 km fri teknikk i 19-årsklassen, kun slått av Monique Siegel. Hun gikk inn til 2.-plass på 10 km klassisk i 21-årsklassen, bak spanske Laura Orgué, og vant dermed denne klassen. Hun representerte Tyskland ved U23-VM på ski 2011, der hun kom på 12.-plass på sprinten, 21.-plass på 10 km fri teknikk og 10.-plass på 10 km jaktstart. 

Ved det tyske mesterskapet i januar 2012 kom hun på 2.-plass på sprinten i klassen 21 år, bak Hanna Kolb. På 5+5 km skiathlon kom hun på 4.-plass i 21-årsklassen, og på 5 km klassisk kom hun på 3.-plass. På 15 km fri teknikk kom hun på 3.-plass i klassen for senior / U20. I mars deltok hun også ved det tyske mesterskapet i lagsprint i Fischen, der hun gikk sammen med Stefanie Böhler, og disse gikk inn til sølvmedalje i 21-årsklassen. Monique Siegel og Denise Herrmann vant lagsprinten i denne klassen. På 15 km fellesstart gikk hun inn til 3.-plass i U20-klassen.

Under U23-VM på ski 2013 i Liberec tok Ringwald sølv i klassisk sprint, mellom russiske Jelena Soboleva og lagvenninnen Hanna Kolb. To dager senere endte hun rett utenfor pallen på en 4.-plass under 10 km fri teknikk; 30,4 sekunder bak vinneren Ragnhild Haga fra Norge. Ringwald ble tatt ut i den tyske troppen til Ski-VM 2013 i Val di Fiemme, men røk ut allerede i prologen under den klassiske sprinten. To dager senere, under 15 km skiathlon, endte hun på en 51.-plass; 5.40,1 bak vinneren Marit Bjørgen.

Det tyske mesterskapet 2014 var todelt; sprint og klassisk stil ble arrangert i Sulzberg i månedsskiftet februar/mars, mens mens lagsprint og fristil ble arrangert i Rohrmoos 22.-23. mars. Ringwald deltok på 15 km fristil, der hun kom på 7.-plass i seniorklassen, men hun vant lagsprinten i klassen D21, sammen med Stefanie Böhler.

Under Ski-VM 2015 i Falun kvalifiserte Ringwald seg til sprintfinalene med 7. beste tid, men røk ut i kvartfinalen og endte derfor opp med en 13.-plass. To dager senere, under 15 km skiathlon, endte hun på en 33.-plass; 4.37,3 bak vinneren Therese Johaug.

### Sammenlagtplasseringer i verdenscupen

| Sesong | Totalt | Distanse | Sprint |
| --- | --- | --- | --- |
| Poeng | Plassering | Poeng | Plassering | Poeng | Plassering |
| 2011/12 | 4 | 104. | - | - | 4 | 74. |
| 2012/13 | 43 | 71. | 11 | 73. | 32 | 47. |
| 2013/14 | 123 | 48. | 5 | 80. | 108 | 20. |
| 2014/15 | 78 | 59. | 1 | 85. | 77 | 27. |
| 2015/16 | 587 | 17. | 221 | 22. | 248 | 10. |

Referanser
----------

1. ↑   www.nordicmag.info[Hentet fra Wikidata]
2. ↑  XC-ski.de - *Internationale Deutsche Meisterschaften Balderschwang 23.03.2006 Einzel KT*, besøkt 2. mars 2015.
3. ↑  XC-ski.de - *Internationale Deutsche Meisterschaften Balderschwang 26.03.2006 Staffel*
4. ↑  XC-ski.de - *Deutsche Meisterschaft Distanz Sparkassenskiarena Oberwiesenthal 27.03.2008*, besøkt 27. februar 2015.
5. ↑  XC-ski.de - *Deutsche Meisterschaften Sprint Langlaufstadion Isny 03.01.2009*, besøkt 27. februar 2015.
6. ↑  XC-ski.de XC-ski.de - *Deutsche Meisterschaft Distanz Sparkassenskiarena Oberwiesenthal 29.03.2008*, besøkt 2. mars 2015.
7. ↑  XC-ski.de - *Deutsche Meisterschaft Distanz Staffel Sparkassenskiarena Oberwiesenthal 30.03.2008*, besøkt 27. februar 2015.
8. ↑  XC-ski.de - *Internationale Deutsche Meisterschaften Sprint Sparkassenskiarena Oberwiesenthal 28.12.2009*, besøkt 27. februar 2015.
9. ↑  XC-ski.de - *Deutsche - Meisterschaften EWF - Biathlon - arena - Willingen 27.–29.12.2010*, besøkt 27. januar 2015.
10. ↑  XC-ski.de - *Internationale Deutsche Meisterschaft im Skilanglauf DKB - Ski - ARENA , Oberhof Donnerstag, den 25. februar 2010*, besøkt 27. februar 2015.
11. ↑  XC-ski.de - *Internationale Deutsche Meisterschaft im Skilanglauf DKB - Ski - ARENA , Oberhof Samstag, den 27. februar 2010 Pursuit klassisch / Freistil*, besøkt 27. februar 2015.
12. ↑  XC-ski.de - *Internationale Deutsche Meisterschaft im Skilanglauf DKB - Ski - ARENA , Oberhof Sonntag, den 28. februar 2010 Staffel C / FT / T*, besøkt 27. februar 2015.
13. ↑  XC-ski.de - *Internationale Deutsche Meisterschaft Skilanglauf 2011 Hirschau - Rotbühl Hirschau, den 13. januar 2011*, besøkt 27. februar 2015.
14. ↑  XC-ski.de - *Internationale Deutsche Meisterschaft Skilanglauf 2011 Hirschau - Rotbühl Hirschau, 15. januar 2011 Distanz C*, besøkt 27. februar 2015.
15. ↑  XC-ski.de - *Internationale Deutsche Meisterschaften 2012 Sparkassen Skiarena Oberwiesenhal 26. januar 2012 Sprint F*, besøkt 27. februar 2015.
16. ↑  XC-ski.de - *Internationale Deutsche Meisterschaften 2012 Sparkassen Skiarena Oberwiesenhal 28. januar 2012 Skiathlon*, besøkt 27. februar 2015.
17. ↑  XC-ski.de - *Internationale Deutsche Meisterschaften 2012 Sparkassen Skiarena Oberwiesenhal 29. januar 2012 Einzel C*, besøkt 27. februar 2015.
18. ↑  XC-ski.de - *Deutschland Pokal - Massenstart Balderschwang 25.03.2012*
19. ↑  XC-ski.de - *Deutsche Meisterschaft - Team Sprint Balderschwang 24.03.2012*
20. ↑  XC-ski.de - *Deutschland Pokal - Massenstart Balderschwang 25.03.2012*, besøkt 2. mars 2015.
21. ↑  XC-ski.de - *Deutsche Meisterschaft*, besøkt 2. mars 2015.
22. ↑  XC-ski.de - *Deutsche Meisterschaft Team-Sprint Rohrmoos bei Oberstdorf 23. März 2014*

Eksterne lenker
---------------

* (en) Sandra Ringwald – Olympedia Rediger på Wikidata

* (de) Sandra Ringwald – Tysklands olympiske komité Rediger på Wikidata

* (en) Sandra Ringwald – FIS (langrenn) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |